นิตยสาร Vogue Taiwan  ฉบับล่าสุด ถือเป็นภาคต่อของปก ปี 2022 ที่นำเสนอเรื่องของน้ำเสีย โดยมีหน้าปกที่เป็นภาพไอศกรีมที่ปนเปื้อนน้ำเสีย และขยะที่รวบรวมมาจากในประเทศไต้หวัน
.
ในขณะที่ปกปี 2024 เปิดมาด้วยประเด็นเรื่องของ ‘fast fashion’ มาพร้อมภาพนางแบบที่สวมใส่เดรสที่ทำมาจากเสื้อผ้ามือ 2 รวมกันหนักถึง 30 กิโลกรัม!
.
เพื่อสะท้อนภาระอันหนักอึ้งที่โลกต้องแบกรับ จากความต้องการของผู้บริโภคที่ไม่มีที่สิ้นสุด แรงมากกก ช่างสวนทางกับนิตยสารด้านแฟชันเสียนี่กระไร
.
นอกจากภาพปกที่ว่าจึ้งแล้ว ในนิตยสารยังมีภาพของนางแบบกำลังแบกบ้านหลังหนึ่งอยู่บนหลัง เหมือนกับหอยทาก
.
โดยบรรณาธิการบริหารของ Vogue Taiwan ได้เปรียบเทียบเอาไว้ว่า ที่เด็กสาว (นางแบบ) ต้องแบกบ้านก็เหมือนเธอกำลังแบกรับความยากลำบากของโลก บนร่างกายของเธอมีเสื้อผ้าเยอะเกินไป ปะปนอยู่กับสิ่งสกปรกต่าง ๆ  จนแทบจะทับร่างของเธอจนแหลกสลาย
.
ในอนาคตเราอาจกลายเป็นชนเผ่าเร่ร่อนที่ต้องอพยพ และย้ายที่อยู่ไปตามฤดูกาลตลอดเวลาจากสภาพอากาศที่คาดเดาไม่ได้ พืช และ สัตว์ที่เราเคยพึ่งพาก็ค่อย ๆ หายไป และเมื่อดินไม่สามารถปลูกอะไรได้ เราอาจจะต้องปลูกพืชบนร่างกาย หรือ บ้านบนหลังของเราแทน
.
"การบริโภคมากเกินไป และผลกระทบที่มีต่อโลก ทำให้เกิดการเสื่อมโทรมของสิ่งแวดล้อม ทรัพยากรลดลง ระบบนิเวศถูกทำลาย และสภาพอากาศเปลี่ยนแปลงเร็วขึ้น" ทำถึงมากก
.